text:
Gloucoma
Gloukoma ta un malesa ku tin di haber ku e preshon den wowo. Tur hende tin preshon den wowo pa e bala di e wowo por funshoná bon i keda nechi rondó. Ora e preshon di wowo ta demasiado haltu e ta trese sierto strukturanan den wowo ku ta kuminsá haña defekto. Den e kaso spesífiko aki, e nervio di wowo. Dor di haña daño e ta kuminsá afektá e bista. Na promé lugá e ta afektá e kampo visual i den un etapa mas avansá e ta stroba e persona di wak skèrpi. Tin kaso kaminda e persona ku ta sufri di e malesa aki ta asta pèrdè su bista.
No nesesariamente preshon di wowo haltu ta nifiká ku bo tin gloukoma. Pero e chèns ta grandi ku bo por sufri di e malesa aki despues. Bo ta sufri di e malesa aki solamente si bo tin daño na e nervionan di wowo. Den wowo di un persona tin un líkido, esaki no tin nada di haber ku e awa di wowo ku ta sali ora bo ta yora. E estado di preshon den wowo ta wòrdu determiná pa e líkido aki. Si un kanal ku e líkido aki ta usa pa sali ta blòkiá por ta motibu pa un preshon haltu. No ta tur persona por tolerá e mesun nivel di preshon den wowo. Un preshon ku ta haltu pa un persona, por ta normal pa un otro. Esaki ta dependé kuantu preshon bo nervionan di wowo por soportá. Ta p’esei ta importante pa bo bishitά un dòkter di wowo pa bo sa kua ta bo nivel normal.
Tipo di gloukoma[editá | editá fuente]
Un tipo partikular di gloukoma ta esun kaminda e preshon di wowo ta práktikamente normal pero tòg ta hasi daño na e nervio óptiko. Esaki mayoria biaha ta wòrdu kousά dor di sirkulashon malu òf pober di sanger pa e nervio óptiko. Un otro tipo di gloukoma ta kaminda e konstrukshon di wowo ta di tal manera ku e salida di e líkido ta hala sera den un tempu kòrtiku kousando gloukoma agudo. E fenómeno aki ta bai kompaña pa bista nublά, wowo kòrá doló di kabes, sakamentu, walmentu di stoma i ta rekerí tratamentu rápido.
E forma króniko ta aparesé mas tantu i den un fase trempan no tin muchu difikultat pa trat’é. Personanan ku no por wak leu ku glas i brel plùs stèrki tin mas chèns di haña e gloukoma ku preshon haltu den wowo.
Masha tiki persona ta nase ku gloukoma, pero e por presentá na kualke edat. Gloukoma por aparesé tambe pa motibu di otro malesanan di wowo. Den un kaso asina ta yam’é gloukoma sekundario. E forma di gloukoma sekundario, ta presentá serka e persona ku ya tabatin un problema promé i a konsekuensia di e problema ei e por haña gloukoma. Por ehèmpel un persona a haña sla na wowo; un bludumentu na wowo, i esei ta pone ku e preshon di e wowo ta sali for di su balanse. E preshon ku ta muchu haltu, por kousa daño e ora ei.
Meskos ku preshon di kurpa, tin ku kontrolá e preshon di wowo tambe, pa evitá ku e no ta kousa daño i den e kaso aki siegedat. Siensia ainda no a yega na un forma pa kura e enfermedat aki. E forma di trat’é ta dor di kontròl i prevenshon.
Si un persona tin’é kaba, e punto primordial ta pa baha e preshon kaminda e ta demasiado haltu. Bah’é na nivelnan normal p’asina e no haña chèns di kousa mas daño. E forma mas konosí pa trat’é ta usa gotanan, pa baha e preshon di wowo i tené na nivel normal.
Síntomanan di gloukoma[editá | editá fuente]
Ora bo tin e enfermedat aki bo no ta sinti nada ku ta atvertí bo. E enfermedat aki ta traishonero, pasombra ora ku e preshon ta haltu òf demasiado haltu, e no ta duna ningun señal òf síntoma ku e hende por sinti algu, di manera ku e por akudí mesora na un dòkter di wowo. Ta ora e preshon ta hopi haltu òf pa hopi tempu haltu i a kuminsá kousa daño na e wowo, e ora ei numa e persona ta bishitά dòkter di wowo pa wak kiko ta pasando i ta hañ’é konfrontá ku e malesa di Gloukoma. Ora e preshon di wowo ta demasiado haltu, e persona por haña doló di wowo, su kurpa ta kibra i e ta kuminsá wak “wazig”, esta wak korona rondó di pera di lus. Debí di e síntomanan aki, e persona ta bai dòkter. Pero den un prinsipio si e preshon ta haltu, e persona no ta sinti nada.
Grupo di riesgo[editá | editá fuente]
En prinsipio tur hende por haña gloukoma. E faktornan mas importante ku por okashoná gloukoma ta:
- Preshon haltu den wowo
- Presensia di gloukoma den famia.
- Edat, segun edat ta subi, e chèns pa gloukoma presentá ta oumentá.
- Uso di sierto remedi òf gotanan pa wowo.
- Aksidente ku wowo
Insidensia na Kòrsou[editá | editá fuente]
Algun aña atras a hasi un estudio na Kòrsou pa sa kon salú Kòrsou ta. Un di e tres problemanan prinsipal ta gloukoma, kaminda a kalkulá ku mas òf ménos 9% di e poblashon di Kòrsou ta sufri di e enfermedat aki. Di kada 100 hende, 9 tin e enfermedat aki. Asta t’asina ku a saka afó ku di e 9 nan, 3 no sa ku nan tin e malesa aki. Pues 4% ta konosí i ta bou di tratamentu, pero na mes momentu tin 3 di nan ku no sa mes ku nan tiné t’e pa nan ta bou di tratamentu. E malesa ta primordialmente di adulto (40 aña) bai ariba. Muchanan tambe por tin’é i asta nan por nase kuné. Pero e ora ei ya ta problemanan kongenital, ke men a nase ku sierto fayo di “fábrika”, i dor di esei nan tin e malesa gloukoma. Si bo mayornan ta sufri di e malesa aki, i bo ta bisti brel, bo mester akudí na un dòkter di wowo. Parti di e saminashon di wowo ku dòkter ta hasi ta midi e wowo i semper e dòktor ta hasi pregunta, entre otro: si den famia tin hende ta sufri di e malesa aki. Di mes e ora ei e dòkter ta mas atento pa midi preshon di wowo i saka otro detayenan. Pasombra e personanan aki tin e riesgo di bin sufri di e malesa aki.
Tratamentu[editá | editá fuente]
E problema di mas grandi di gloukoma ta ku e parti final ta unu dramátiko, e persona por bira siegu. I e persona ku bira siegu t’e ainda siensia no por lag’é mira bek. Pió ainda siensia no tin un forma di trata e problema pa kur’é. Pues una bes e persona tin gloukoma e ta keda sufri di dje. E úniko kos ku e por hasi ta forma di tratamentu preventivo.
Si e gota no yuda e ora ei ta bai “laser” e wowo. Meta di esaki ta pa kontrolá e preshon. Si “laser” no yuda e ora ei ta operá e wowo. Meta di operashon di e wowo ta pa kontrolá e preshon di e wowo. Si unabes e wowo a sufri sierto daño kaba dor di gloukoma, no por drecha esei ni dor di remedi, ni “laser” ni operashon.
Un di e motibunan prinsipal ku hende ta bira siegu ta pa motibu ku e no ta usa remedi, no ta bai kontrolá i no ta mantené su mes na kontròl. Pasombra hopi biaha e hende ta pensa ku ta pa dòkter nan ta hasi e tratamentu. Banda di esei tin hende ta sufri di gloukoma di forma hopi agresivo. Ni maske ki tratamentu, ni maske kiko bo hasi, ta komo si fuera e wowo a disidí ku “no, mi kier bira siegu”
Si e persona a nase ku e faktor genétiko kaba, no por evitá e malesa aki. Si ta via e forma sekundario, tin ku evitá di haña sla na wowo. Diabétis tambe por ta funesto p’e malesa aki. Si tin diabétis kompliká, por haña e forma sekundario di gloukoma.
Ku “laser”-mentu lokual ta hasi ta stimulá e wowo i trata e área kaminda e wowo ta saka e awa di wowo pa e bolbe trata di forma adekuá. Di forma aki ta logra di restablesé balanse di e wowo. E operashon ta mesun kos ku e lasermentu, solamente e ta habri e wowo. E laser no mester kòrta habri, ta algu ku por hasi na poliklínika. Pues riba mesun dia e hende por bai kas. Ora hasi operashon, tin di kòrta i traha den e wowo. Tin riesgo di bludumentu den wowo tambe, miéntras e rekuperashon ta tuma un tempu largu.
Gloukoma ta un malesa óptiko ku ta difísil pa detektá. Ningun tipo di gloukoma no ta kurabel. E solushon pa e malesa aki ta tratamentu pa kontrolá e malesa. Gloukoma por ta kousa di preshon den wowo òf simplemente pa motibu di faktornan genétiko, ku otro palabra for di nansementu. Na momentu ku tin gloukoma den famia ta rekomendabel pa kontrolá e preshon di wowo kada temporada pa asina prevení ku ta detektá e gloukoma ora ku ya e la avansá kaba. Pa motibu ku e síntomanan di gloukoma no ta visibel na promé instante.
Linknan eksterno[editá | editá fuente]
Lista di fuente[editá | editá fuente]
- Korant "Bo salu" , edishon 54 di aña 2006


c: text/html

text:
Grandioso ‘meet & greet’ ku nos selekshon Kampion! Awe promé di yüli di 12’or pa 1’or di mèrdia na Sambil!
Grandioso ‘meet & greet’ ku nos selekshon Kampion!
Awe promé di yüli di 12’or pa 1’or di mèrdia na Sambil!
Mañan promé di yüli di 12’or pa 1’or di mèrdia pueblo kompletu por sera konosí di aserka ku e hungadónan di nos selekshon nashonal ku manera ya ta konosí ta e kampionnan di Karibe.
Un i tur por akudí mañan mèrdia na Sambil pa saka potrèt ku nos selekshon i tambe e kopa.
E evento aki ta spesial pa tur mucha i tambe esnan ku no por a presensiá e parada di djaluna último. Esaki ta un chèns úniko pa topa ku nos selekshon promé ku nan sali rumbo pa Merka djarason próksimo pa bai saka kara di nos dushi isla un biaha mas durante Gold Cup 2017.
Invitashon ta bai na hinter pueblo di Kòrsou pa bin Sambil, mañan promé di yüli di 12’or pa 1’or di mèrdia ku hinter bo famia pa konosé nos hungadónan mas di aserka!
FFK i Sambil ta warda bo!

robotstxt: allowed

filter: keep


text:
Prome Minister Evelyn Wever-Croes: Pa garantisa integridad: COMPROMISO DI PROME MINISTER TA PA LOGRA TUR TRES PILAR DI INTEGRIDAD
Prome Minister Evelyn Wever-Croes:
Pa garantisa integridad:
COMPROMISO DI PROME MINISTER TA PA LOGRA TUR TRES PILAR DI INTEGRIDAD
Dialuna, Prome Minister a duna un discurso tocante integridad den un encuentro organisa pa Universidad di Aruba. Prome Minister a splica e 3 pilarnan importante cu Gabinete Wever-Croes a propone pa institui den su plan di maneho pa sigura integridad den companianan estatal, den companianan semi-publico y den Gobierno. E tres pilarnan ta: Bureau Integriteits Aruba, Oficina di Integridad; Integriteitskamer, Camara di Integridad; Corporate Governance Code, Codigo Corporativo di Gobierno.
Prome Minister despues cu el a duna su discurso, a ricibi varios pregunta, algun fuerte y critico. Ta notable cu interes ta biba den nos comunidad pa cu e tema aki. Recientemente, den su evaluacion, IMF tambe tawata tin elogio riba e strategia anti corupcion cu Gabinete Wever-Croes ta hibando.
Preguntanan y comentarionan ricibi ta indica duda cu ainda ta biba den nos comunidad. Apesar cu hopi hende tin duda si Gobierno lo logra esaki, y entre otro ta vocifera cu; e lo tarda mucho tempo; e ta costa hopi placa; niun partido politico ta interesa pa combati corupcion; Prome Minister a duna di conoce cu e ta traha duro y ta comprometi pa logra tur tres pilar.
Prome Minister Evelyn Wever-Croes: โPorta cu nos por haya contratiemponan cu lo stroba nos alcansa nos meta, pero si logra un pilar mes, mi ta hopi contento. Pero mi ta lagโe te eynan. Mi ta traha y ta comprometi pa laga tur tres pilar wordo logra. Pero, esaki no por wordo logra solamente pa Gobierno. Pa combati corupcion, nos tin mester di cooperacion di tur hende.
Corupcion ta nace ora tin dos partido envolvi. Esun cu ta paga e placa bou mesa y esun cu ta ricibi e placa bou mesa. Ta pa e motibo aki mi ta pidi comunidad pa no cay den e weganan di corupcion. Pa nos ciudadanonan di pais Aruba no busca manera di excepcion pa yega na loke bo tin derecho riba dje. No pensa mes pa duna placa na un gobernante, politico of un empleado publico pa logra haya locual bo ta kere bo tin derecho riba dje, aunke cu cosnan ta tarda pa wordo soluciona. Yuda nos combati corupcion y no cay den e practicanan aki. Si comunidad y Gobierno traha hunto, indudablemente nos por duna Aruba un Gobierno integro cu tanto Aruba desea y merece. Mi ta pidi comunidad pa tin fe y confiansa cu nos ta logra esakiโ.


text:
Author: rpl
Brigada motoriza di polis cu control di velocidad riba Green Corridor
Dialuna mainta brigada motoriza di polis a eherce un control di velocidad ariba Green Corridor manera tur e dianan ki nan ta bin ta eherce. Aki a para varios vehiculo…
Ministerio Publico lo actua strictamente durante crisis di corona
Aruba ta pasando den temponan duro actualmente. Gobierno di Aruba a tuma tur tipo di medida pa stroba e virus di COVID-19 di plama mas tanto posible y pa limita…
Relaciona cu e Corona Virus chollernan a bay busca 2 television pa asina nan tambe haya informacion!
Diadomingo atardi a drenta informe di cu lo tin 2 choller ta cana cu 2 flatscreen banda di Martijn Trading, mesora a dirigi patruyanan na e sitio. Patruyanan a busca…
Cancelacion di Fiesta Movemiento ta Bida
Debi na e ultimo desaroyonan ariba nos isla directiva di Fundacion Movemento ta Bida a dicidi pa pospone nos fiesta “ Back to the Sixties” cu tabata plania pa tuma…
Candela di sushi montona a molestia bisinjanan na Tanki Leendert y Ponton
Diadomingo atardi a drenta informe di un candela cu ta molestia e habitantenan pabao na Tanki Leendert y Ponton, mesora a dirigi un patruya na e sitio. Na yegada di…
Durante patruya den Koningstraat a bin topa cu e sospechoso di menasa mainta na Seroe Patrishi
Diadomingo merdia durante patruya pasando den Koningstraat polisnan a topa cu e sospechoso di un caso di menasa cu arma na Seroe Patrishi, mesora nan a detene y a atende…
Polisnan a bay Seroe Patrishi pa un homber canando cu un cacho y machete den man a menasa hende.
Diadomingo mainta un persona a presenta na un cas y a menasa e habitante di un di e casnan na Seroe Patrishi, mesora a dirigi patruyanan na e sitio. Na…
Na Seroe Patrishi polis a captura sospechoso busca pa Justicia pa estafa!
Diadomingo mainta na momento cu polisnan tabata bayendo pa un asistencia na Seroe Patrishi nan a mira un sospechoso busca pa justicia mesora nan a bira bay su tras. Como…
Pro-Catedral San Francisco cu un Santo Sacrificio di Misa Live
Diasabra 6’or di atardi y diadomingo 11’or Pro-Catedral San Francisco ta livestream e Santo Sacrificionan di Misa. Por sigui esaki live!
28 Persona total deteni pa violacion di Toque de Queda na e di 8 anochi!
Diasabra anochi a inicia e di 8 anochi di toque de queda na Aruba, batayon di polis riba caya pa controla. Manera bira 9’or ya caba e prome detencionnan a…


text:
“Awe ta un dia grandi pa nos” representante di Subway Tai-Foo Lee a cuminsa ta bisa diabierna ultimo. “Nos ta orguloso di por ofrece nos clientelanan desde awor e opcion di por tuma un sportsdrink popular Powerade na nos localidadnan.” Den e forma aki Subway conjuntamente cu Powerade a lansa nan aliansa. Desde awe en adelante Subway Aruba ta ofrece Powerade den 5 sabor cu ta Mountain Berry Blast, Orange, Lemon Lime, Grape y Fruit Punch den tur su localidadnan. Subway Aruba cu ta conosi pa promove movecion y un bida saludabel y pa ta e fastfood di mas saludabel rond mundo awor un biaha mas ta demostra cu esaki na momento di pensa riba tur esnan cu ta haci ejercisio como tambe conciente di un salud. Pa start e gran combenio aki cada pesona cu cumpra un salada combina cu un Powerade di su gusto lo ricibi un sportswatch COMPLETAMENTE GRATIS!! E sportswatch nan aki a bin den diferente color y asina bo por match bo outfit di train cada dia ademas cu bo por keda na altura di bo tempo mientras bo ta hasi ehercisio. E opcion di un salada di Subway cu un bebida di Powerade ta uno saludabel y ta perfecto pa bo curpa recupera rapido despues di movicion intensivo. Pues algo cu ta bon pa henter pueblo di Aruba. Powerade ta conoci di evita deshidracion y di saca lo maximo di bo forsa dor di bebe un Powerade prome, durante y despues di haci ehercicio. Durante cu bo ta haci ejersicio bo curpa ta perde diferente electrolytes cu ta esencial pa bo musculonan. Powerade cu su formula “ION 4 Advanced Electrolyte System” cu ta contene entre otro sodium, potassium, calcium y magnesium ta yuda e curpa recupera su electrolytesy asina yuda bo musculo recupera rapido. Combina cu un di e saladanan saludabel di Subway bo curpa ta haya e vitamina, proteina y energia importante nan rapido. Nos ta spera bo den nos tiendanan pa purba e delicioso saladanan cu nos ta ofrece. Subway su sugerencia ta, aunke cu esaki ta keda na discrecion di cada consumidor, pa tuma e combo hunto cu un delicioso yoghurt di YOPLAIT y asina aki digeri un lunch of dinner mas balansa. Purba nos producto di mas nobo ORIENTAL CHICKEN ariba bo salada y di e forma aki vario bo cumindanan di tur dia.
More Posts for Show: The Morning Show


text:
Oranjestad – E la para bira un custumber cu Gabinete Eman ta impone medida solamente riba pueblo y ora yega su turno pa cumpli cu su responsabilidad e ta ignora y core pe. Hustamente esaki te caso di AOV cu tanto nan a gaba cu a scapa e fondo. Gabinete Eman no a implementa 1 sino 3 medida den un riba lomba di pueblo y den presupuesto supletorio 2015 si ta haya un “free ride” pa keda sin paga SVB 60.5 miyon florin. Den e comunicado aki nos lo repasa e ahustacionan aki. Tambe lo nos splica pakiko e dispensacion cu gobierno a haya ta di condena!
Tur cos a inicia cu e promer dialogo social hasi na 2010 unda cu a stipula
cu entrante 1 januari 2011 e premiegrens di AOV lo subi di Afl. 54.600 (2010) pa Afl. 65.052 cu ta nifica un aumento di 10.452 (19%).
y cu e maximumgrens pa parehanan casa lo no ta aplicabel mas. Despues den 2013 a dicidi cu lo tin aumento di prima di AOV entrante 2014 cu 1% hasiendo esaki 14.5%. Sigi pa un aumento di prima di AOV entrante 2015 cu 1% atrobe hasiendo esaki 15.5%. Tambe a hisa e premiegrens entrante 2014 di Afl. 65.052 pa Afl. 85.000 (19.948 cual ta 30.6%) cu por cierto a target e 2e klasse di Aruba. E ahustacionan aki tawata demasiado severo paso e ta 3 medida den 1 . Un desicion drastico di aumenta e edad di 60 pa 65 aña sin promer hasi un estudio extensivo riba esaki. Loke ta di lamenta ta e hecho cu na Aruba e grupo di 40-59 ta haya contratiempo pa por bini na remarca pa haya trabou.
Dispensacion 60.5 miyon florin !
Mientras cu pueblo si a haya sota y confronta su mes cu medidanan feros pa supuestamente drecha e fondo di Gabinete Eman ta coi e shortcut y core pa su responsabilidad. Durante e ultimo reunion cu a trata e presupuesto supletorio 2015 a dicidi cu gobierno lo haya un “kwijtschelding” (dispensacion) di 60.5 miyon florin! Logicamente bo ta puntra bo mes con e por ta posibel cu pueblo so ta e unico pa sacrifica mientras Gabinete Eman si kier “un comienso nobo” y ta keda sin paga placa na e fondo na SVB algo cu nan a propaganda cu nan kier salba? Obviamente ta trata di un gobierno cu kier carga titulo di heroe pero cu ne mesun momento ta contribui na destrui e fondo pasobra no kier cumpli! Pero akinan ta na unda e rol di parlamento ta keda falta principio pasobra un biaha mas e consehonan duna door di CAFT y Raad van Advies a wordo ignora siendo cu a indica bon cla cu gobierno no por hasi esaki.
CAFT a señala bon cla cu e dispensacion di 60.5 miyon florin ta trece e situacion financiero di SVB den peliger. Tambe a indica cu aunke ta spera resultadonan positivo no mester lubida e hecho cu tawatin un periodo di 5 aña cu resultadonan negativo. Apesar di e sin fin di argumentonan toch parlamentarionan ta aproba e barbaridad aki! Pa despues tende cu SVB di baina tin 19 miyon florin y ta leu di yega un situacion ideal. Pakiko exonera un suma di 60.5 miyon anto?! Por wel di bisa cu ta trata algo bieuw di hopi aña pasa pero no ta kita e hecho cu di un banda ta exigi y impone riba pueblo yen medidad pa salba un fondo mientras gobierno cu tin un responsabilidad pa cumpli cune ta cana liber y keda sin paga 60.5 miyon florin! Un gobierno cu di berdad ta responsabel lo a admiti cu e suma ey e no por paga di golpi pero si lo a presenta un plan pa sali for di e retraso ey paso a paso pero a opta semper pe caminda di mas facil. Un biaha mas ta wordo demostra cu gobierno no ta lider pa ta un ehempel sino ta ignorante y sin compromiso.


text:
Sentro Hubentut i Famia (ShiF) ta organisá anualmente Siman di Edukashon. E aña aki e tema ta Man den MAN (hand in hand) ku ta simbolisá e importansia di traha den koperashon pa por logra un meta komun.
Shif huntu ku Plataforma di Bario Amboina a traha un programa pa e siman di Edukashon ku ta di 14 pa 18 di òktober.
E intenshon ta pa konhuntamente ku habitantenan di bario, plataforma Amboina , IWA, i ku sosten di Shif (Sentro Hubentud i Famia) yuda krea union den e bario den e forma ku ta sirbi e bario di Ambiona mihó.
Den e siman di Edukashon lo tin durante tres dia aktividatnan kompletamente grátis. Dos dia lo tin charla di kua e habitantenan mes a skohe e tópikonan ku ta “ Ta Mayor” i “Mama soltero”.
E di tres aktividat lo ta un tremendo show di talento bou di hóbennan, titulá “Ambiona tin talento”
E programa:
Djaweps 17 di òktober charla “ MAMA SOLTERA” na Sentro di bario Amboina di 19.00 pa 20.30’or
Djabièrnè 18 di òktober Show: AMBOINA TIN TALENTO ! na sentro di bario di 18.00 pa 20.00’or
Na promé lugá Shif ta invitá e habitantenan di Ambiona, Prensa , instansianan i pueblo Boneriano pa akudí na e diferente aktividatnan i mira tur lokual e bario di Amboina tin aden.
Dor di pone man den man ku e intenshon pa koperá esaki lo trese ku ne, resultadonan positivo i alabes lo krea un ambiente plasentero riba e isla di Boneiru.
Un felis siman di Edukashon!
Pa kualke pregunta i/òf informashon por akudí libremente na Shif of por bèl na telefòn 715-7200 puntra pa Mientje Nicolaas.


text:
Pa lei, tur aña Kontraloria tin e tarea di kontrolá si e entradanan (impuesto i otro kobransa) a ser kobrá di akuerdo ku regla i si e gastunan a ser hasí konforme presupuesto i di akuerdo ku regla. Tambe ta kontrolá si a ehekutá e aktividatnan di atministrashon públiko konforme lei i e reglanan fihá. E lei- i reglanan ta toka entre otro:
- imposishon di impuesto;
- kontratashon públiko i privá;
- outorisashon pa hasi pedido;
- dunamentu di pèrmit, supsidio, ònderstant etc.
E informenan di e investigashonnan di legalidat di entrada i gastu di gobièrnu, nos ta presentá den nos publikashon anual tokante Kuenta Anual di Pais. Resultado di e investigashonnan di legalidat tokante e aktividatnan di atministrashon públiko ta bai den un rapòrt ku ta keda presentá na Parlamento.
Pa kumpli ku nos tareanan, nos ta disponé entre otro di e resultadonan di trabou di Stichting Overheidsaccountantsbureau.


text:
Minister di Cultura tin di sinta cu SMAC ainda pa evalua -- ORANJESTAD (AAN): Riba nos isla bo ta ripara cu tin un pregunta grandi ta circula entre otro via social media, riba kico ta bay wordo haci cu nos celebracion di Carnaval.
Hopi carnavalista y sigur e bandanan den nos comunidad ta hopi pendiente pa haya sa si ta bay tin algo y kico e algo ey lo ta. A tuma nota con recien na isla di Cayman Islands a organiza parada di Carnaval unda solamente hendenan vacuna por a participa aden. Tambe den fin di siman tabatin parada estilo carnaval na Miami.
Mirando esaki DIARIO a entrevista minister di Cultura y Finanzas Xiomara Maduro Diaranzon mainta.
E mandatario a splica cu SMAC y Crisis Team a sinta hunto, unda cu e idea ta bay ta pa organiza algun evento di Carnaval.
“Ta bay ta dos evento cera, pa wak con e lo bay”.
Mi mes no a sinta cu SMAC ainda, pero mi a pidi Crisis Team pa cuminza acerca SMAC pa cuminza wak e ora ey kico ta e plannan cu tin pa loke ta Carnaval otro aña.
Manera mi a compronde, ta dos evento ‘pilot’ ta bay tin, pa wak si esakinan lo resulta, pa asina toch di un manera organiza Carnaval, segun e mandatario.
E minister a sigui bisa cu for di Crisis Team e tin cu haya e cuadra prome riba kico por y kico no por, pa despues sinta cu SMAC.
Maduro a indica cu te ainda dos evento cera ta locual ta den e posibilidadnan cu tin, pero ainda e no a haya e detayenan.
“SMAC a solicita si un reunion caba”, segun e minister.
DIARIO a puntra e mandatario cu si por ehempel e casonan di COVID den e lunanan cu bin baha bastante, lo por organiza un of mas parada chikito di Carnaval.
“E ta depende di hopi factor manera e cantidad di caso di contagio etc., pero Crisis Team tin cu duna un indicacion riba kico lo por y kico no por”.
Mi ta kere cu den esaki sigur ta bay hunga un rol e parti di e vacuna, pues sigur ta bay tin cu tene cuenta cu esaki.
Di otro banda, los di e reglanan aki, SMAC mester indica na nos si e gruponan di Carnaval ta cla pa un evento, pasobra no mester lubida cu e pandemia a trece cune su crisis financiero y nos tur sa cu Carnaval no ta barata, segun e mandatario.
El a sigui bisa cu mester tene cuenta cu e hecho cu e gruponan mester por organiza nan mes financieramente tambe, pero ta SMAC mester duna un indicacion si nan ta cla pa e parti aki.
https://diario.aw/categories/noticia/general/te-ainda-aruba-tin-dos-evento-planea-otro-ana-pa-carnaval#sigProId1abb85817e


text:
ORANJESTAD (AAN): E homber Arubiano di inicial O. di 26 aña di edad, riba Diabierna mainta a scucha Fiscal exigi 3 aña di prison di cual 6 luna ta condicional
All Stories
Hof a bisa cu mas tarda dialuna awor lo tin un decision
Abogado mr. Illes ta señala - ORANJESTAD (AAN): Mr. Illes ayera atardi den sala di Corte, a cuestiona e forma con Ministerio Publico a limita comunicacion di Paul Croes durante 80 dia cu su famia y tur hende.
Dialuna a cuminza cu tratamento di e contenido: - ORANJESTAD (AAN) – Ministerio Publico, mediante Officier van Justitie, mr. Patrick van der Biezen,
ORANJESTAD (AAN): Diahuebs atardi den Corte di Husticia, Hof di Corte Superior a trata e caso di Eugene Lampe cu a protesta contra cu Minister di Husticia
ORANJESTAD (AAN): Abogado mr. Lejuez a bisa Corte Superior, cu Wever den Corte di Prome Instancia a mustra cu tabatin un tabatin un protocol entre Gobierno y Refineria y
Tres Hues tabata atak’e cu preguntanan
Experto ta cuestiona cu investigacion financiero di Ministerio Publico contra Paul Croes no ta corecto
Hof a dicidi di pospone e parti di caso pa mas investigacion * aki tres siman lo sigui cu e caso
ORANJESTAD (AAN) – Awe ta dia cu Procurador General (PG) ta bay exigi castigo pa Paul Croes y e otro cinco sospechosonan den e caso IBIS.
El a causa miskraam door di maltrato severo na e mucha - *For di 2005 e abusonan, violacion cu menaza tabata tuma lugar


text:
ORANJESTAD – En conexion cu e dia Internacional di e Proclamacion di e Derechonan di Mucha di Nacionnan Uni, Pasa Pret cu Rotaract a tene e aña aki su di shete edicion cu e tema “#issafact Dance Challenge”. Top finalistanan hunto cu nan famia a wordo invita na “The Movies Drive-in theater” pa pasa un rato ameno.
Evento a resulta exitoso!
Pa e edicion di Pasa Pret cu Rotaract e aña aki y considerando e situacion mundial esta COVID-19, e aña aki nos proyecto mester a inova di tal manera cu nos por ta accesibel na tur mucha na Aruba y cu esaki den mente nos a hasi un competencia virtual via social media. Tur participante a wordo pidi pa traha un “dance video” creativo expresando nan mes cu nos
jingle #issafact.
E projecto a culmina cu un Movie Night na Drive-in diasabra ultimo 21 di November. Despues cu a sera e contest online tur mucha cu a manda video a wordo invita hunto cu nan famia pa bin pasa un rato ameno cu popcorn y refresco cortesia di Rotaract. Na banda di esaki nos a percura pa tin un prijs special pa tur famia cu kier a toch bin wak e pelicula di The Croods hunto cu nos.
Na final di e anochi premio nan a ser duna na e top 5 finalistanan. Resultado ta lo siguiente: 1. Skyler M. (1144punto), 2. Monica O. (1142punto), 3. Isabella R., Alyna H. y Eva v C. (427punto), 4. Lyon K., Lyann K. y Samantha G. (231punto), 5. Adeliza H. (218punto)
Rotaract semper a pone infasis na nos muchanan di Aruba. Specialmente durante e temporada dificil aki, cual a resulta di ta hopi duro pa diferente famia na Aruba.
Lamentablemente e intensidad di e virus aki no solamente a impacta e aspecto financiero pero tambe mental y emocional. Pa es motibo e ta di suma importancia pa duna sosten na nos hobennan cu ta nos futuro.
Evento aki no lo por ta posibel sin nos sponsors: CIBC First Caribbean International Bank, Ennia, The Movies at Drive-in, Kok Optica NV, Amsterdam Manor Beach Resort, Grant Thornton Aruba, De Wit & Van Dorp, DC Tax Solutions y Oduber Agencies. Tambe danki na nos colaborador nan: Kids & Youth in Action, Jair Versprey, Rygel Isabella y Aerial Eyez.
Pa finalisa, nos di Rotaract Club of Aruba kier a duna un palabra di gradicimento na tur e miembronan di e commision pa a organisa e evento aki: Charelle Felix, Giancarla Lobbrecht, Shawn Lopez, Roslaine Everon, Kiara van Trikt, Sunny Dodia, Alex Cen, Ivy Lacle, Gianina de Freytas, Stephanie Buckley y e resto di miembronan di Rotaract cu a yuda nos pa e evento aki
ta uno memorabel. Nos ta entusiasma caba pa siguiente aña pa asina contribui un biaha mas na nos comunidad.
Por sigui e trabounan cu Rotaract ta haci via Facebook: Rotaract Club of Aruba y via Instagram: @rotaractaruba. Pa mas informacion di nos club por bishita www.rotaractaruba.com


text:
Oranjestad – Diaranson den oranan mainta asistencia di Ambulance a ser pidi cerca di e rotonde di Ponton, unda cu un hobencito a accidenta cu su bicicleta.
Na e sitio un motociclista atento a mira locual a sosode y mesora a actua. Polis y ambulance a wordo notifica.
E motociclista cu ta esun cu mesora a actua a splica kiko e la mira.
Na prome instante a pensa cu auto lo a dal e hobencito, cu tawata caminda skol. Locual nos a compronde ta cu e cadena di e bicicleta lo a sali, causando cu e bicicleta a saca e hobencito.
E hobencito lo a bay halto y cay ariba su banda, causando cu e la haya golpi y varios rasca. Na e sitio e motociclista a papia cu ne pa mira si tur cos ta ok y a avisa ambulance.
Por a mira cu e mucha a cay masha duro mes, y caida cu bicicleta ta basta dolor pa esnan cu a yega di cay cu esaki.
Den oranan di merdia e bon samaritano a yama y contact e famia y e mama a laga sa cu e mucha homber ta bon di salud.
E bicicleta a ser laga na un cas cerca di e accidente unda cu despues famia lo pasa buske.


text:
A propone na gobierno un siman pa yega na solucion pa nos piscadornan humilde
Durante un bijeenkomst diabierna atardi den sala di Parlamento pa atende cu e tema di pesca na Aruba, parlamentario Alan Howell a indica cu e ta spera cu e ministernan concerni por yega na un acuerdo pa asina nos pueblo humilde, specialmente nos piscadornan por sali beneficia.
El a indica cu el lo a desea cu e reunion lo por tabata un reunion publico unda lo por a presenta y aproba mocionnan na fabor di esnan cu a pidi e reunion aki pasobra pueblo ta preocupa, specialmente esnan cu menos tin pa come na cas y ta purba sobrevivi ynan no kier tende storianan largo.
Howell a indica cu menos mal nos ta biba na Aruba y no na un pais menos civilisa, pasobra e rumbo den cual e reunion aki tabata bayendo, e polisnan cu tabata den tribune lo a bira tiki y dificilmente lo por a sali for di edificio di Parlamento. “Loke ta pasando akiden awe no ta loke pueblo kier scucha y probablemente lo caba tambe cu loke pueblo no kier scucha”.
“Awe ta dia pa nos para mas banda di pueblo cu ta posibel. Mi no kier bay den e discusion di e parti tecnico, riba e parti di proteha esaki of proteha esey; ken tin rason y ken no. Esaki pasobra nos ta mira claramente cu tin otro problema: tin un minister cu tin su maneho y ta sigui riba su maneho como debe ser, pero tin otro ministernan cu tin otro pensamento…nice. Pero e pregunta pa e ministernan ta si e comportacion aki a yuda e homber chikito cu mester tira su pisca pa trece cuminda na mesa?”, Alan Howell a duna di conoce.
El a continua bisando cu e rumbo di e reunion ta indica cu e famia, e muchanan cu ta warda riba su mayor yega cas despues di pisca pa por come algo lo keda defrauda y ta spera cu toch esaki cambia prome cu yega na final.
Den mesun rosea e ta bisa cu e ta respeta tur e leynan di naturalesa, e ta bin di Cuerpo Policial y e ta respeta ley, pero tambe tin spirito di ley y e momento aki no tin otro opcion pa e parlamentario di POR cu para banda di esnan cu mester di e pisca ey pa sobrevivi.
“Mi kier pa nos tur pone man na nos curason, segunmi nos tur a cobra dia 24, pero tin hende cu no a cobra ainda y no sa tampoco kico nan ta bay come. E ora con por ta posibel cu nos cu si a cobra dia 24 ta bay sali for di e reunion aki sin por para nada banda di esun cu no a cobra y cu ni sikiera pisca e por a haya pa sobrevivi. Mi ta spera cu ainda gobierno por yega riba un liña pa por haya un bon noticia pa esnan cu ta dependiendo riba nos na e momentonan aki’, Howell a bisa den sala di Parlamento.
El a sigui bisa cu si acaso e tres ministernan den sala no por yega na otro, mester tin un solucion pa nan y lihe tambe y cu el lo dunanan maximo 1 siman.
A pone enfasis riba e parti cu esaki no ta un menasa, cu e ta hefe di gobierno y tin derecho di bisa gobierno na bienestar di pueblo kico e ta desea pa pasa. “Mi no kier pa ministernan tume como menasa, pero pa nan scuche bon y yega na otro di con lo bay logra yuda nos hendenan aki cu tin mester di nos, cu tin mester di pone pisca riba mesa y tin mester di come”.
Terminando, Alan Howell a bisa cu el a lanta den un bario unda e hendenan ta pisca, e sa kico ta bay lama, e sa con e dolor ta y con duro e ta ora mester lanta marduga pa bay pisca y core e riesgo di no bolbe cas. E conoce hende cu a bay pisca y no a bolbe mas y tin hopi hende cu ta haciendo un yamada na nan pa porfabor convence gobierno pa yega na un solucion.
Na final di e reunion Minister Andin Bikker a presenta un solucion cu a cay den bon tera cerca tur esnan den sala di Parlamento.


text:
GOBIERNO DI ARUBA TA EXTENDE FELICITACION NA E PRESIDENTE NOBO Y NA E VICE PRESIDENTE NOBO DI MERCA
Diaranson ultimo nos a presencia inauguracion di e Presidente nobo di Merca Joe Biden y su Vice PresidenteKamala Harris. Den nomber di Gobierno di Aruba ta extende felicitacion na e Presidente nobo y na e Vice Presidente nobo.
Prome Minister di Aruba Evelyn Wever - Croes a expresa cu e relacion entre Merca y Aruba semper tabata un hopi bon y ta considera Merca como un di e partnernan strategico di mas importante cu Aruba tin den region. Tanto riba tereno di comercio, siguridad, cuido y enseñansa. Merca ta un Pais cu Aruba tin hopi laso cu ne.
“Nos por a mira dos aña pasa ora cu mi tabata na Washington, cu ora cu a pidi pa ayudo cu e problema cu nos tabatin cu e refineria e tempo ey, esey a desenvoca cu nos a sali for di e contract di Citgo. Y cu awor ta contemplando cu inversionistanan Mericano cu sosten di Gobierno Mericano, pa yuda cu inversion den nos economia”, Prome Minister a dunadi conoce.
Pues esaki ta ilustra cu e relacion entre Gobierno di Aruba y Merca ta bon y tin tur confiansa cu esaki ta bay sigui den e tempo nos dilanti. Kisas hasta e relacion por bira miho si logracu partnernan strategico importante cu por yuda nos desaroyanos economia.
Como hende muhe Premier Wever - Croes a expresa e tabataun momento unico pa mira cu pa prome biaha un hende muheta wordo huramenta como un Vice Presidente na Merca. Sigurun momento di orguyo pa mira cu e limitenan pa hende muhelogra locual cu nan ta desea casi no tey mas.
“Esaki ta un señal pa tur hende muhe, no permiti ningun hendebisa bo cu bo no por logra algo, pasobra nos ta demostrandocu nos por logra yega den posicionnan clave. Den Gobiernonan, e ta hopi importante pa tin un balanse entre hende homber y hende muhe. Mas hende muhe den politica y posicionnan clave di gobernacion ta yuda trece mas balanseden e decisionnan y esey lo tin su beneficio pa e progreso y bienestar di tur ciudadano”, Prome Minister Wever - Croes a expresa.
Pues naturalmente esaki ta algo hopi importante y e manera cu Kamala Harris mes a bisa den su discurso, e ta e prome hendemuhe cu a bira Vice Presidente di Merca pero sigur no e ultimo. Terminando Premier Wever - Croes a bisa cu ohala tur mucha, special mucha muhenan cu ta mira tur esaki ta sosode, por wordo inspira pa duna e miho cu nan por duna di nan mes.


text:
Pa esnan concerni,
Mi nomber ta Otami Thomasia naci na St.Maarten 29 dec 1986. Desde mi tres aña mi ta biba na Aruba.
Mi ta biba na Cura Cabai pero mi a lanta den bario di Congo weg / Brazil na mi wela su cas. Mi a atende Scol Preparatorio Rayo Di Solo, Commandeur Pieterboer kleuter y basis. Despues di basis mi a logra bai colegio Arubano. For di chikito mi kier a bira maestra, pero lastimamente despues di Colegio mi a bai traha den banco. Despues di shete aña, mi a dicidi pa sigui mi soño di bira maestra. Cu e sosten di mi mayornan mi a logra bai Instituto Pedagogico Arubano na 2012 te cu 2016. Esaki sigur ta un decision cu mi no a lamenta ningun momento. Awe mi ta para firme ariba mi dos pia. Mi ta un mama di dos yiu homber, un di 8 aña y un di 8 luna. Mi yiunan ta shelo y tera pami. Mi tempo liber mi ta dedica na nan. Mi ta yuda cu entrenamento di un team di baseball. Antes mi tawata maneha un team. Dor di mi embaraso mi no por a cumpli 100 % mas y mi a dicidi pa laga e team den man di un otro persona. Mi ta un persona cu ta kere den duna 100% maske ta algo voluntario.
Mi ta nobo den enseñansa, mi a traha un aña den kleuter onderwijs na Scol Preparatorio Tarcisius cu ta cai bou di SKOA y esaki ta mi dos aña trahando na Commandeur Pieterboer Basisschool cu ta cai bou di DPS. Durante e tres añanan mi a experiencia momentonan dificil y momentonan dushi, pero tur ta momentonan cu mi a siña algo di nan den bida y a yudami crece den mi profession. Maske cu mi ta nobo den mi profession mi ta wak cu tin falta di hopi cosnan importante den enseñansa , specialmente pa cu personal. Ultimo tempo maestronan tin hopi trabou pa haci. E directivanan anterior a haci hopi pa loke ta nos derecho, pero tin cambionan den nos comunidad cu ta causando cu e muchanan y hobennan ta cambiando drasticamente. Esaki ta duna un señal cu nos como maestro y miembronan di nos comunidad mester cambia tambe. Esaki ta pone cu ami ta interesa pa forma parti di e directiva di SIMAR, pa sigur aporta na e cambionan y brinda ayudo unda cu tin mester den nos enseñansa.
Mi ta spera di por conta ariba bo sosten , specialmente sosten di nos maestronan nobo den veld manera mi persona.


text:
Muzik ta un elemento hopi importante durante un entiero. E ta sirbi pa trese rekuerdo di tempu e defuntu tabata na bida i e ta duna ademas un toke personal na e entiero.
Muzik ta sirbi pa trese un esfera di reflekshon i trankilidat. El Tributo tin un kolekshon amplio di diferente tipo di músika, na disposishon di e famia, durante bishita di kondolensia.
Tambe nos por regla músika “live” na entiero; sea un músiko, kantante, kor, duo òf banda.
Den kaso ku e kondolensia ta tuma lugá den misa, mester tene kuenta ku no ta tur tipo di músika i/òf tema ta permití.


text:
Mi no ta gusta daña fiesta, pero un dia despues di Dia Internashonal di Hende Muhé, mester di reflekshon. Un bista riba vários ekspreshon hasí na Kòrsou ta bisto ku e movementu di feminismo te ainda ta definí komo un lucha di hende muhé kontra hende hòmber.
Hende muhé ta gana ménos ku hende hòmber. Bèrdat. Hende muhé ántes no por a sigi traha ora e kasa mientras e hende hòmber kasá si tabata por. Meskos ta konta pa votamentu, sierto profeshon, aktividat religioso i di Iglesia. Hende muhé ta e género ku mas ta sufri di pobresa i abuzo fisiko. Ami pues ta e último pa ninga ku hende muhé tabata i ainda ta viktima di inhustisia i dikriminashon institushonalisá.
Lokual mi ta puntra sinembargo ta na unda e hende muhé ku ta lucha pa derechi igual entre hòmber i muhé ta pará pa loke ta trata derechi di e muhé lesbiana, transseksual, e muhé ku ke disidí riba abòrtus, e muhé ku ke ta liber pa duna propio kontenido na su género. E muhé ku tin miedu di ta asertivo pa no keda yamá un kachó femenino. E muhé ku ke sali òf biaha su so sin keda keda denominá ku ta hòmber e ta buska òf ku e ta bruwá. E muhé ku ta sinti ku otro muhé ta huzg’e pa su peso, kabei i otro aspektonan nan físiko.
Segun Psychology Today di Aprel 2019 awe e muhé ta mas prekupá pa keda husgá i diskriminá pa un otro muhé.
Muchu largu e movementu di hende muhé a konsentrá riba viktimisashon di e muhé dor di e hòmber. Pa hasi manera no tin diskriminashon kontra hende muhé dor di hende muhé mes, no ta yuda e kousa. Òf a kaso ora un muhé diskriminá un otro muhé esei no ta inhustisia manera si ta e kaso si e keda diskriminá pa e ser maskulino?
Sundance, Wyoming (Merka)


text:
Buenos Aires 2018News
Tenista Patrick Sydow a debuta den tremendo forma
Patrick a enfrenta Drew Baird di Merca
Tenista Patrick Sydow a debuta den tremendo forma den e Weganan Olimpico Hubenil Buenos Aires 2018.
Ora bo kier logra yega na un meta ta duro bo mester traha. E hoben Patrick Sydow a luci den su debut na Argentina unda e la demostra di ta un bon tenista cu hopi futuro. Apoya pa e delegacon di Aruba, Sydow a cuminsa na su Partido contra di Drew Baird di Merca.
Den su wega contra Drew Baird di Merca rank number 19 di mundo, Patrick a demostra cu nos por bataya contra e mihonan. Den e prome 4 weganan di e prome set cosnan tabata igual cu e mericano y na 2 – 1 atras, Patrick ta haci un error inesecario unda e ta perde e oportunidad di empata na dos y aki e mericano ta hiba e ventaha te na 4 – 1. Mester bisa cu Sydow no a give up a bini bon bek den e partido despues di tabata abou 4 – 1 y ta kibra e servicio di e mericano gana esun di su mes y yega na 4 – 3. Sinembargo na 4 – 3 riba su propio surf, Sydow a bringa bon y bay den ventaha na 40 – 0 pero no por a empata unda despues di casi 5 min di bataya e mericano ta bay na 5 – 3 y hiba e siguiente wega na 6 – 3 unda e ta gana e prome set.
Den e di dos set Patrick ta sali tremendo unda e ta gana e prome cuater weganan y bay na 4 – 0. E mericano Baird a desconcentra completo y tabata keha riba e tardansa di wega di parti Sydow. Despues di esey e mericano ta drenta bon bek y bay na 4 – 4. Aki Sydow a comete varios error inesecario cu a coste su weganan. E concentracion a bay un poco unda cu e hungador Baird a probecha bon y drenta bek den su wega. Na 5 – 5, Patrick ta gana su wega y bay den ventaha na 6 – 5, pero e mericano ta empata despues di un bon bataya na 6 – 6. Den e tie break Patrick ta lucha duro y ta gana e tie break 7 – 6(7/5). Un super bon wega di Sydow cu ta logra gana un set di e number 19 di mundo. Esaki sin duda a wordo aplaudi pa tur presente.
Den e ultimo set wega tabata basta pareu pero asina mes e mericano Baird tabata tin e rosea mas largo y ta gana 6 – 3 y 2 – 1 den set. Patrick Sydow a ricibi hopi elogio pa su wega di tur presente.E coach mericano a elogia e wega di Sydow na final.
Pabien Patrick Sydow cu bo prestacion den e Weganan Olympico Hubenil Buenos Aires 2018. Majan dialuna Patrick Sydow lo hunga e men’s double.


text:
Buenos Aires 2018News
Conferencia di Prensa YOG
Mainta a tuma lugar e conferencia di prensa oficial pa e weganan di Buenos Aires
Conferencia di Prensa Oficial pa loke ta e gran inicio di e Youth Olympic Games Buenos Aires 2018.
Awemainta Prensa International y nacional a haya nan acreditacion pa duna cobertura na Youth Olympic Games Buenos Aires 2018 esaki den e Villa Olimpico.
Mester bisa cu tabata tin hopi prensa mundial presente, hopi pregunta a ser haci na e comision organisador principalmente riba e Ceremonia di Apertura cu ta premira cu bira algo spectacular. Tambe un topico cu sigur interesantenta tabatabe oportunidad grandi pa e medayistanan di e YOG 2018. Tur e ganadornan lo bira prominentenan pa yega e Weganan Olimpico Tokyo 2020.
Argentina y mundo henter ta enespera pa e inicio di e evento multi-deportivo mas grandi den historia di e pais Argentina.


text:
Brasilia, Brazil:
Na Brazil un avion carga cu blokinan cocaina a wordo tira pa militar y a crash.
E incidente lo a tuma lugar diamars ultimo, despues cu e avion a sali for di espacio aereo di Bolivia y a drenta di Brazil. Pa motibo cu e avion no tabata tin un flightplan y no a reaciona riba e peticion di autoridad Brazilero, e militarnan di Fuerza Aereo Brazilero a drenta den accion y a tira riba e avion aki. Esaki a pone cu e piloto a perde control y obligatoriamente mester a haci un aterisahe di emergencia.
E avion durante e aterisahe di emergencia a crash, e piloto no a keda herida y a sali mesora for di avion, tratando na huy, pero e no a yega mucho leu. Hopi lihe e la keda deteni. Autoridad Brazilero a haya e avioneta carga cu cocaina mas di 300 kilo di cocaina. Polis ta investigacion ta cua organizacion criminal ta responsabel pa e traficacion di e droga aki.


text:
Nos ta dilanti di un otro edicion di Festival di Buki pa Mucha. Biblioteca Nacional Aruba ta organisa esaki pa stimula mucha pa lesa y lanta nan interes pa storia y tambe pa tur tipo di topico. E aña aki e festival ta den un forma nobo digital ye atencion ta bay riba storia y informacion historico, como cu e tema ta ‘Historia’. E Festival di Buki pa Mucha ta un siman largo y ta tuma lugar den e prome siman di november. Dia 30 di october pa dia 6 di november. Mas cu 60 scol ta participa na e actividadnan online.
Diferente autor di buki y ilustrador ta stimula mucha pa lesa.Presentacionnan ta bay scol di un forma virtual pa medio di Smartboard. Escritornan cu ta parti di e festival ta: (Insert links) Jeroen Hoogerwerf, Evelien van Dort y Lizzy van Pelt. For di Corsou biblioteca a invita Tio Ali (Alvin Inecia) y Mercee Doran. Di Boneiro ta spera Monica Clarinda. E grupo di Aruba mes ta consisti di e talentonan creativo: Richard Dabian, Liliana Erasmus, Robert Reeberg, Benjamin Romeroy Elvis Tromp como ilustrador. Esaki ta un grupo di profesional riba tereno di conta storia, skirbi storia pa mucha y ilustra storia. Riba biblioteca su website por haya informacion di tur escritor participante y tambe di ilustrador Elvis Tromp. Scolnan participante ta haya e informacion tocante tur escritor di buki pa mucha den nan pakete.
Cu e lema ‘Tempo di mi tempo…’ biblioteca ta invita mucha pa biaha den tempo. Lesando un buki e mucha por descubri hopi di historia di mundo y nos isla. Lesamento ta enrikece e imaginacion, dominio di idioma y tin hopi mas beneficio.
Scol, libreria y otro instancia ta forma parti di e festival. Lo tin actividad na scolnan participante y na biblioteca na Playa y San Nicolas den prome siman di november. Apertura di e festival lo ta via Aruba.tv (Canal 49), diabierna dia 30 di oktober pa 7or. Un y tur ta bon bini pa wak e apertura.


text:
AGENSIANAN FUNERARIA KU MEDIDANAN ÈKSTRA DI PREKOUSHON
AGENSIANAN FUNERARIA KU MEDIDANAN ÈKSTRA DI PREKOUSHON
Geplaatst op 22 March 2020 dor di Ministerio Asuntunan General i Promé Minister
Despues di a palabrá ku Gobièrnu di Kòrsou:
AGENSIANAN FUNERARIA KU MEDIDANAN ÈKSTRA DI PREKOUSHON
Willemstad – Teniendo kuenta ku sintimentu di tur persona ku mester despedí di nan sernan kerí, Gobièrnu di Kòrsou i Agensianan Funeraria, huntu ku Kuerpo Polisial, a yega na algun palabrashon tokante entieronan. Trahadónan di e funerarianan, famia i bishitantenan mester keda mas tantu posibel protehá kontra Corona Vírùs. Pa e motibu aki, Agensianan Funeraria ta bai alsa e nivel di medidanan di prekoushon despues di a palabrá esaki ku Gobièrnu di Kòrsou. E medidanan aki mester kumpli ku e reglanan higiéniko i tambe e reglanan di distansha sosial/físiko i tin ku keda apliká mesora.
Riba e potrèt: Haidel Haile ku ta representá e agensianan Funeraria.
E medidanan di prekoushon ta enserá ku:
- Te un máksimo di 50 famia, amigu(a) i/òf konosínan por bai e entiero di e defuntu.
- Esaki ta konta tantu na e kasnan funeraria komo na santana.
- E sala di entiero no por tin mas ku 30 persona pareu sintá paden.
- E medidanan di distansha sosial/físiko mester keda apliká durante entiero, ke men tur hende mester mantené un distansha mínimo di 2 meter for di otro.
- Agensianan Funeraria ta palabrá ku famianan ku no ta hasi publikashon di dia, orario i lugá di entiero.
- Famianan tin ku palabrá ku e agensia ken tur ta e máksimo 50 hendenan ku por bai e entiero.
- E entiero mester tin un durashon máksimo di un ora i mei (1.5 ora).
- No ta pèrmití pa organisá dos (2) entiero pareu na mesun lokalidat.
- Famia ta fasilitá otro opshonnan (digital) pa miembronan di famia, amigu(a) i/òf konosínan manda kondolensia.
- Ta apliká métodonan mas moderno pa e personanan ku no por bai entiero, sigui esaki tòg.
- No ta pèrmití aglomerashon pafó di e kasnan funeraria.
- Tur Agensia Funeraria mester tin “Hand Sanitizer” pa bishitantenan uza. Ademas, no ta hasi uzo di buki di kondolensha.
- Durante di e entiero, no ta pèrmití músiko presente mas.
- No ta pèrmití bishita di kondolensha na kas, ni tampoko aglomerashon na santana.
- Kuerpo di Polis ta aktua mesora, den kaso di aglomerashon.
Pa mas informashon riba e medidanan èkstra di prekoushon, por subi www.gobiernu.cw.
Gobièrnu tin tur komprenshon pa e situashon fèrfelu ku esaki por trese kuné i e úniko motibu pakiko ta hasi esaki, ta pasó tur hende mester keda protehá di e malesa Covid-19, mihó konosí komo Corona Vírùs.


text:
KOMUNIKADO DI KUERPO POLISIAL KÒRSOU Kontròl di tráfiko
KOMUNIKADO DI KUERPO POLISIAL KÒRSOU
194 / 2017
8 yüni 2017
Kontròl di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 9 di yüni 2017, personal di Mantenshon di òrden Públiko di Rio Canario a tene
kòntròl di tráfiko riba respektivamente F.D. Rooseveltweg i Pater Euwensweg di 09.00’or pa
13.00’or.
Polis a kontrolá 240 vehíkulo i a partí un total di 108 prosèsverbal pa e siguiente
infrakshonnan kometé:
Kore vehíkulo sin faha di seguridat 27
Okupante sintá dilanti no tin faha di seguridat bistí 1
Manehá un vehíkulo sin reibeweis bálido 29
Manehá un vehíkulo sin karchi di kùr/kaduká 12
Manehá un vehíkulo sin seguro bálido 11
Bentana di e vehikulo di plak skur 6
Winshil di e vehikulo di plak 3
Manehá vehíkulo sin belasting di number pegá 7
Vehíkulo no tin ‘richtingaanwijzer” 1
Manehá un vehíkulo sin plachi number dilanti 9
Manehá un vehíkulo sin plachi number patras 1
Shòfur ta papia na telefòn durante ku e ta manehá un vehíkulo 1
E kòntròlnan ta kontinuá.


text: Diahuebs atardi laat a drenta informe di cu un boto lo a dal un persona banda di Zeerovers, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di 2 turista un masculino y e otro femenino cu lo tabata duik banda di ex-Brisas del Mar y e boto Elisabeth lo a pasa riba e personanan aki durante cu nan tabata duik y a heridenan. Un di e victimanan e feminino a ser poni riba cama mientras e otro a cana bay drenta e ambulans ambos tabata na tino y a haya atencion di prome auxilio for di esnan presente. Na yegada di e ambulans nan a atende e victimanan y a transportanan pa hospital.


text:
ORANJESTAD – Departamento di Asuntonan Economico, Comercio y Industria y su unidad Exprodesk ta invita nos musiconan di Aruba pa participa na e Proyecto di Industria Cultural y Creativo “Music Market Ready 2020”. E proyecto aki lo cuminsa dia 24 di augustus 2020, 9:30- 11:30 am via Zoom y ta completamente gratis. E proyecto aki lo tuma lugar den 3 stap y lo ta un oportunidad unico na unda e musiconan cu participa lo tin e oportunidad pa haya ‘export coaching’ gratis di Sr. Carlos Delgado Imbert, kende ta un experto internacional den e industria di musica, pa asina nan por exporta nan musica na e mercado internacional di nan preferencia. Pa por participa na e proyecto aki, e musiconan lo mester participa den e prome Webinar y yena un formulario na unda Sr. Delgado lo selecciona esnan cu lo haya e ‘one on one coaching’ cu tin un balor di alrededor di Afl. 5250,- completamente gratis! Mester registra pa por participa na: https://cutt.ly/Music2020
Exprodesk su meta ta pa ekipa nos musiconan cu e conocemento necesario di e ultimo tendencianan clave pa asina nan por exporta nan musica y comercialisa esaki, haciendo e un negoshi exitoso. Door di esaki e obhetivo di e proyecto aki ta:
- Aumenta e oportunidadnan pa nos musiconan por genera ingreso den mercado internacional (especialmente durante e temponan aki di COVID-19);
- Proporciona na nos musiconan informacion clave di e industria musical, cu ta inclui:
- E fundamentonan di:
- Distribucion, publicacion, musica den bibo digital;
- Diferente fuente di ingreso;
- Derecho di autor di audio y composicion;
- Marketing y promocion.
- Eventonan actual y e ultimo tendencianan – Coexistencia cu COVID-19.
- E fundamentonan di:
- Proporciona ‘Export Action Plans’ personalisa pa e desarroyo di exportacion di nos musiconan cu ta inclui ‘networking’;
- Na final di e proyecto, traha un Rapport cu recomendacionnan pa e industria musical di Aruba en general, cu ta centralisa riba e oportunidadnan basa riba e sesionnan di coaching.
Exprodesk a crea y desaroya e proyecto aki den colaboracion estrecho cu su partnernan di sector priva y gubernamental cu ta e.o.: NEX Consulting (Sr. Carlos Delgado), Disc Makers (Sr. Tony van Veen), Grant Thornton (Sra. Jourainne Wever y demas facilitadornan), CXPay (Sr. Luis Santine y Sr. David Maduro), Departamento di Cultura y Oficina di Propiedad Intelectual. Exprodesk kier a gradici cada un di e organisacionnan anteriormente menciona door cu sin nan colaboracion e proyecto aki lo no ta posibel.


text:
Minister di Finansa, Asuntonan Economico y Cultura durante di presentacion di e Plan Integral di Maneho Economico: Aruba riba caminda pa un economia fuerte y resiliente 2019-2012
Minister di Finansa, Asuntonan Economico y Cultura durante di presentacion di e Plan Integral di Maneho Economico:
Aruba riba caminda pa un economia fuerte y resiliente 2019-2012
ORANJESTAD – Minister Xiomara Ruiz-Maduro a bisa durante di e presentacion di e Maneho Economico 2019-2022 cu Aruba por ta orguyoso cu pa prome bes Pais Aruba tin un Plan Integral di Maneho Economico. Sector priva y sector gubernamental a bini hunto y durante workshopnan a identifica sectornan cu Aruba mester enfoca riba dje pa logra diversifica nos economia. E workshopnan a wordo dirigi pa e facilitador sr. Colm Riley. Tambe Sr. Riley a tene tambe conversacionnan cu varios empresario na Aruba y den exterior. A base di e recomendacionnan aki a formula e seis Sectornan Prometedor den un Maneho Economico integral cu por yuda diversifica e economia di nos Pais.
E seis Sectornan Prometedor cu a wordo identifica ta: Turismo, Economia di Crecemento, Agricultura, Logistica, Industria Creativo y Economia Circular. Pa e Sectornan Prometedornan ta exitoso ta necesario cierto condicionnan manera: innovacion, fomenta pensamento creativo, educa nos hobennan cu habilidadnan di futuro, fomenta mentalidad di un empresario, facilidadnan fiscal y un bon programa pa promociona inversionnan.
Meta di Gobierno ta pa fomenta un desaroyo sostenibel den cuadro di e Metanan Sostenibel pa 2030 di Nacionnan Uni. Den e Maneho Economico a usa e dimension di desaroyo economico y e dimension social y di medio ambiente. E enfoke ta basa riba un desaroyo economico sostenibel; caminda e ser humano ta central y na unda ta cuida nos medio ambiente pa nos futuro generacionnan.
E vision di e Maneho Economico ta amplio y ta dirigi riba contribui na un miho calidad di bida, pa crea trabao inclusivo unda nos hobennan y hende muher tin mas oportunidad igual, pa facilita oportunidad innovativo pa sector priva, pa un economia resiliente, pa stimula inversion local y di exterior y pa logra un desaroyo economico sostenibel y balansa.
E pilarnan di e Maneho Economico ta e desaroyo di nos empresarionan cu enfasis riba empresario chikito y mediano, promociona inversionnan pa diversifica economia, stimula oportunidadnan internacional pa comercio y exportacion di productonan y servicionan di Aruba y duna nos consumidor e informacion y guia necesario pa nan por sa nan derechonan.
Minister Ruiz-Maduro a subraya cu Gobierno tin e rol di facilitador y Gobierno ta conta cu e compromiso di sector priva pa realisa e desaroyo economico sostenibel. Por lesa e Maneho Economico 2019-2022 riba www.deac.aw


text:
Kingston – E portada di “Rohan Bullkin and the Shadows” a keda revelá resientemente. E buki ta trata e historia di Rohan, un mucha hòmber ku ta logra transformá su rabia riba lesamentu pa amor pa buki i lektura. Juleus Ghunta, un poeta hóben hamaikino, èks dosente i èks bekado di e programa di beka Chevening, ta eskritor di e buki aki ku tin komo meta pa konsientisá Karibe, i mundu, riba eksperensianan troumátiko durante infansia (“ACE’s”), ku por tin efektonan di largu durashon riba salú físiko i mental.
Mas spesífikamente Ghunta a skibi e buki aki ku e intenshon sinsero pa “enkuarashá nos komunidatnan den Karibe pa inisiá e kòmbersashon difísil tokante atversidat durante infansia i trouma. Strès tóksiko kousá pa abusu físiko, emoshonal i seksual, negligensia, violensia i pobresa ekstremo ta mará na hopi malesa físiko i mental i un realidat sosial disfunshonal.” E ta sigui amplia bisando “Mi ta spera ku e buki aki lo inspirá diálogo i yuda tantu persona komo organisashonnan pa tuma e promé pasonan pa yega na un aserkamentu kaminda e berdadero impakto di trouma riba bida di un persona i e sosiedatnan violento ku nos ta biba aden ta e punto di salida.” E inspirashon pa skibi e buki aki tin su orígen den Ghunta su propio eksperensianan troumátiko komo mucha, sobrebibiente di violensia doméstiko, probresa ekstremo, negligensia i maltrato emoshonal, entre otro.
Ounke e buki aki ta trata temanan kompleho i ta skibí primeramente pa profeshonalnan ku ta traha pa i ku mucha, e manera líriko ku Ghunta ta skibi i e ilustrashonnan imaginativo di Rachel Moss ta hasi e buki aki aksesibel pa mucha tambe. Es mas, e buki aki por brinda víktimanan di “ACE’s” un kanal pa medio di kua nan por eksplorá nan eksperensianan, spesialmente esnan relatá na problema ku lesamentu i prestashon na skol en general. Investigashon ekstenso a komprobá ku tin un relashon fuerte entre trouma durante infansia i hopi tipo di difikultat pa siña, komportashon problemátiko, problema di salú físiko i mental i un bida di poko perspektiva.
Diferente dòkter, sikólogo, eskritor i edukadó renombrá a komentá di forma sumamente positivo riba e buki hopi antisipá aki. E ta ser konsiderá un rekurso nobo esensial pa tur profeshonal ku ta traha pa i ku mucha. E buki ta kontené tambe un lista di “ACEs” i algun rekomendashon kon pa dil ku esakinan.
“Rohan Bullkin and the Shadows”, un publikashon di CaribbeanReads, lo keda publiká 31 di dezèmber 2021. Por bishitá www.caribbeanreads.com/rohan pa mas informashon tokante e buki òf manda un e-mail na info@caribbeanreads.com.


text:
Sociedad di Bayena di Caribe (Caribbean Cetacean Society), un NGO (organisacion no gobernamental) Caribense nobo, ta mustra resultado excepcional durante su prome expedicion cientifico den India Occidental
Despues di a completa 4 di 6 expedicion cientifico, Sociedad di Bayena di Caribe (CCS) a studia mas di 2950 mamifero marino di 10 especie diferente visualmente y acusticamente entre e islanan di Anguilla y Martiniqu e zomer aki durante su proyecto “Ti Whale an Nou 2021”. (Nos Bayenanan Chikito). A registra mas di 600 ora di zonido bioacustico di alta frecuencia den 50 dia durante un esfuerso di investigacion sosteni cu a extende pa mas di 4000 kilometer.
E GNO, funda recientemente pa biologo marino Caribense di Martinique preocupa pa proteha nan teritorio, ta mustrando resultado prometedo durante su prome aña di investigacion. Navegando banda di 13 isla di Caribe durante dos luna, a compila dato tocante mamifero marino den henter e region. E organisacion Caribense aki ya ta posiciona como coordinado pa promove cooperacion necesario entre e diferente islanan pa yuda mehora conservacion di especie cu no conoce frontera. For di e prome monitoreo, ta posibel traha un plan di maneho entre e islanan di Caribe pa proteha e mamiferonan marino den tur e awanan igualmente.
E prome 4 expedicionnan aki a permiti registra acusticamente orca (Orcinus orca) den Antiya pa prome biaha y recolecta e prome foto-identificacion di e especienan na Martinique. Especie straño manera orca pigmea (Feresa attenuata) a wordo mira pa prome biaha den Santuario di Tiburon y Mamifero Marino di Yarari, un area cu ta consisti di e awanan di Boneiro, San Eustatius y Saba dedica na proteha bida marina. E estudio di 18 famia di potvis (Physeter macrocephalus) den Caribe a demostra cu e clan socialnan aki ta wordo parti entre Santuario Yarari di e islanan BES y Santuario Agoa di e islanan Frances pa prome biaha. P’esey cooperacion (un di e pilarnan di e CAC) ta e yabi pa proteha e mamiferonan marino di manera eficiente.
Banda di compila dato cientifico, e iniciativa di Caribe a beneficia mas di 20 participante activo den investigacion di mamifero marino den region di Gran Caribe. E participantenan local a wordo capacita y a adkiri habilidad den e tema poco conoci aki durante e expedicionnan aki pa mehora conocimento di e mamiferonan marino den nan teritorio.
Pa cada expedicion, un tripulacion di 6 a participa den e expedicion en busca di bayena y dolfijn. Un sistema di hidrofono cu a wordo getou a permiti nan scucha cua especie di mamifero marino tin cerca di e barco durante dia y anochi. Inspeccion visual continuo desde e dak di e barco ta yuda nan señala e mamifero marinonan na superficie di awa. Ora cu e animalenan ta bin suficientemente cerca di e boto, e tripulacion ta compila informacion cu camara
cu telelens. Cu esaki nan ta identifica potvis pa medio di e staartvin mescos cu nos ta haci cu fingerprint. E informacion aki ta permiti establece famia y registra e movemento den henter Antiya.
Tur e islanan di Caribe ta depende di ecosistema marino pa nan alimentacion y ingreso, pa cua motibo ta importante proteha esaki. E bayenanan ta un especie vital pa e humanonan. Poco hende ta na altura, pero e bayena grandinan ta captura 4 biaha mas dioxido di carbono y ta produci 4 biaha mas oxigeno cu e selva grandi di Amazona anualmente. Por ehempel, el potvis ta e depredador mas grandi di mundo, nan ta biba den famia, nan tin cultura y ta papia diferente idioma entre e clannan. Perdida di e especie aki lo por implica un desaster pa bida marina manera nos conoc’e.
E resto di expedicion sigur cu ta bay revela otro resultado fascinante tocante nos patrimonio natural di cua sa asina poco.
Red y socio
E mision aki ta resultado di e cooperacion di un red Caribense, cu ta parce di ta e miho solucion pa proteccion di e especienan migratorio cunos ta comparti. Esaki ta posibel danki na participacion di socios publico y priva: Corail Caraibes, World Wildlife Fund for Nature – Hulanda, EDF Group Foundation, Orange Foundation, SARA, DCNA y AWI.
English Version :
The Caribbean Cetacean Society, a New Caribbean NGO, Shows Exceptional Results During its First Scientific Expeditions in the West Indies.
MARTINIQUE – After completing 4 out of 6 scientific expeditions, the Caribbean Cetacean Society (CCS) studied more than 2,950 marine mammals from 10 different species visually and acoustically between the islands of Anguilla and Martinique this summer during its project “Ti Whale an Nou 2021 ”(Our Little Whales). More than 600 hours of high-frequency bioacoustic sound was recorded in 50 days during a sustained research effort spread over more than 4000 kilometers.
The NGO, newly founded by Caribbean marine biologists from Martinique concerned with protecting their territory, is showing promising results during its first year of research. By sailing along 13 Caribbean islands for two months, they collected data on marine mammals within the entire region. This Caribbean organization is already positioned as the necessary coordinator of cooperation between the different islands to help improve the conservation of species that knows no borders. From this primary monitoring, it is possible to work on a management plan between the Caribbean islands to protect marine mammals equally in all waters.
These first 4 expeditions have made it possible to acoustically record orcas (Orcinus orca) in the West Indies for the first time and to collect the first photo-identification of this species in Martinique. Rare species like pygmy killer whales (Feresa attenuata) were sighted for the first time in the Yarari Marine Mammal and Shark Sanctuary, an area that consists of the waters of Bonaire, St. Eustatius and Saba dedicated to protecting marine life. The study of 18 sperm whale (Physeter macrocephalus) families in the Caribbean has shown that the same social clans are shared between the Yarari Sanctuary of the BES-islands and Agoa Sanctuary of the French islands for the first time. Underlining that cooperation (one of the pillars of CCS) is the key to protect marine mammals efficiently.
Besides collecting scientific data, this Caribbean initiative has benefited more than 20 participants active in Marine Mammal research in the wider Caribbean Region. Local participants have been trained and have gained skills in this little-known subject during these expeditions to improve knowledge of marine mammals in their territory.
For each expedition, a crew of 6 have participated in the expedition in search of whales and dolphins. A towed hydrophone system made it possible to hear which marine mammal species is near the boat during the day and at night. Continuous visual surveying from the roof of the boat helps to point out nearby marine mammals. When the animals get close enough to the boat, the crew collects information with high-speed cameras by photographing the caudal (tail) fin of the sperm whales to identify them later on. The tail of each sperm whale is unique, just like human fingerprints. This information makes it possible to establish families and record the movements of all cetaceans in all the Antilles.
All Caribbean islands depend on the marine ecosystem for their food and income, so it is important to protect it. Cetaceans are a vital species for humans. Few people might be aware, but large whales capture 4 times more carbon dioxide and produce 4 times more oxygen than the great Amazon rainforest annually. For example, the sperm whale is the largest predator in the world, they live in families, have cultures and speak different languages between clans. The loss of this species could imply a disaster for marine life as we know it.
The rest of the expeditions are surely going to reveal other fascinating results on our natural heritage about which is so little known.
A network and partners
This mission is the result of the cooperation of a Caribbean network, which seems to be the best solution for the protection of migratory species that we share. It is made possible thanks to the participation of public and private partners: Corail Caraibes, World Wildlife Fund for Nature – Netherlands, EDF Group Foundation, Orange Foundation, SARA, DCNA and AWI.
Dutch Version :
======================================================
De Caribbean Cetacean Society, een recent opgerichte lokale, niet-gouvernementele organisatie, laat uitzonderlijke resultaten zien na de eerste wetenschappelijke expedities in het Caribische gebied.
Na vier van de zes geplande expedities te hebben uitgevoerd heeft de Caribbean Cetacean Society (CCS) visueel en akoestisch meer dan 2.950 zeezoogdieren van tien verschillende soorten tussen de eilanden Anguilla en Martinique bestudeerd, als onderdeel van het project “Ti Whale An Nou 2021 ”(Onze kleine walvissen). Meer dan 600 uur aan bio-akoestisch geluid van hoge frequentie is opgenomen in 50 dagen langs trajecten van meer dan 4000 km in totaal.
De NGO, onlangs opgericht door Caribische mariene biologen van Martinique die zich bezighouden met de bescherming van hun territorium, laat veelbelovende resultaten zien tijdens het eerste onderzoeksjaar. Door twee maanden achter elkaar langs 13 Caribische eilanden onderzoek te doen heeft CCS gegevens over zeezoogdieren verzameld binnen de gehele Caribische regio. Deze Caribische organisatie heeft zich al gepositioneerd als de geschikte coördinator om samenwerking tussen de verschillende eilanden te promoten met als doel soorten die geen grenzen kennen beter te beschermen.
Deze eerste vier expedities hebben het mogelijk gemaakt om orka’s (Orcinus orca) voor het eerst akoestisch en visueel vast te leggen in de Antillen. Zeldzame soorten zoals pygmee orka’s (Feresa attenuata) werden voor het eerst gezien in het beschermde reservaat ‘Yarari Marine Mamma land Shark Sanctuary’ dat bestaat uit de wateren van Bonaire, Sint Eustatius en Saba. Het onderzoek van achttien potvis (Physeter macrocephalus) families aangetoond dat dezelfde sociale clans worden gedeeld tussen de natuurreservaten Yarari van de BES-eilanden en Agoa Sanctuary van de Franse eilanden. Daarom is samenwerking de sleutel tot bescherming van zeezoogdieren, een van de hoofdpunten van CCS.
Naast het verzamelen van wetenschappelijke gegevens, heeft dit Caribische initiatief een waardevolle ervaring kunnen geven aan meer dan 20 deelnemers die actief zijn in het onderzoek naar zeezoogdieren in het bredere Caribische gebied. Tijdens deze expedities zijn lokale deelnemers getraind en hebben ze vaardigheden opgedaan in dit weinig bekende onderwerp om de kennis van zeezoogdieren in hun territorium te vergroten.
Voor elke expeditie gaat een bemanning van zes aan boord van een zeilboot op zoek naar walvissen en dolfijnen. Een gesleept hydrofoonsysteem maakt het mogelijk om dag en nacht te horen welke soorten zeezoogdieren zich in de buurt van de boot bevinden. Constante visuele inspectie vanaf het dak van de boot maakt het mogelijk om
dieren te signaleren die zich aan het wateroppervlak bevinden. Als ze dicht genoeg bij de boot komen verzamelt de bemanning informatie van de staartvin van de potvissen door middel van het maken van foto’s met telelenzen. Hiermee worden potvissen geïdentificeerd aan de hand van de vorm van de staartvin, net zoals wij doen met vingerafdrukken. Deze informatie maakt het mogelijk families vast te stellen en de bewegingen van alle walvisachtigen op de Antillen vast te leggen.
Alle Caribische eilanden zijn voor hun voedsel en inkomen afhankelijk van het mariene ecosysteem, dus het is belangrijk om het te beschermen. Walvisachtigen zijn een vitale soort voor de mens. Weinig mensen zijn op de hoogte van het feit dat grote walvissen jaarlijks 4 keer meer koolstofdioxide opvangen en produceren 4 keer meer zuurstof dan het grote Amazone-regenwoud. De potvis is bijvoorbeeld het grootste roofdier ter wereld, ze leven in families, hebben culturen en spreken verschillende talen tussen clans. Het verlies van deze soort kan een ramp betekenen voor het leven in zee zoals wij dat kennen.
De rest van de expedities zullen ongetwijfeld andere fascinerende resultaten onthullen over ons natuurlijk erfgoed waarover zo weinig bekend is.
Netwerk en partners
Deze expeditie is het resultaat van de samenwerking in het Caribische netwerk, wat de beste oplossing lijkt te zijn voor de bescherming van migrerende soorten die we delen. Het wordt mogelijk gemaakt dankzij de deelname van publieke en private partners: Corail Caraibes, Wereld Natuur Fonds, EDF Group Foundation, Orange Foundation, SARA, DCNA en AWI.
Papiamentu Version :
======================================================
Caribbean Cetacean Society, un NGO lokal ku resientemente a ser establesé, ta eksponé resultadonan eksepshonal di su promé ekspedishonnan sientífiko den Karibe.
Despues di a finalisá 4 di 6 ekspedishonnan sientífiko, Caribbean Cetacean Society (CCS) a studia visual- i akústikamente mas ku 2.950 mamífero marino di dies diferente sorto entre e islanan di Anguilla i Martinique. Esaki tabata parti di e proyekto “Ti Whale an Nou 2021 ” (Nos bayenanan chikitu). A graba mas ku 600 ora di zonidu bio akústiko di frekuensia haltu. Esaki a tuma lugá den 50 dia riba trayektonan di mas ku 4000 kilometer total.
E NGO aki ku a keda resientemente fundá pa biólogonan marino karibense di Martinique, ku ta atendé ku protekshon di nan teritorio, ta mustra resultadonan prometedor durante e promé aña di investigashon. Dor di hasi investigashonnan durante dos luna konsekutivo na 13 isla karibense, CCS a kolekshoná informashon tokante mamífero marino den hinter Karibe. E organisashon Karibense aki a posishoná su mes kaba komo e kordinadó adekuá pa promové e kolaborashon entre e diferente islanan ku e meta pa yuda mehorá konservashon di espesienan ku no konosé frontera.
E promé 4 ekspedishonnan aki a hasi posibel pa graba e orka (Orcinus orca) visual- i akústikamente pa promé biaha na Antiyas. Espesienan eksepshonal manera e orka pigmeo (Feresa attenuata) a ser mirá pa promé biaha den e sanktuario protehá ‘Yarari Marine Mamma land Shark Sanctuary’ ku ta konsistí di e lamannan di Boneiru, Statia i Saba. E estudio tokante 18 famia di e sperm whale (“Physeter macrocephalus”) ta indiká ku e mesun gruponan ta ser dividí entre e sanktuarionan di naturalesa Yarari di e islanan BES i Agoa Sanctuary di e islanan fransés. Pa e motibu aki koperashon ta e yabi prinsipal pa por protehá mamífero marino. Esaki ta un di e puntonan esensial di CCS.
Aparte di kolekshoná datonan sientífiko, e inisiativa Karibense aki a brinda un eksperiensia balioso na mas di 20 partisipante ku ta aktivo den e investigashon di mamífero marino den e region mas amplio di Karibe. Durante e ekspedishonnan aki, partisipantenan lokal a haña entrenamentu i a logra haña abilidatnan riba tereno di e tópiko aki ku ta poko konosí. E meta ta pa engrandesé e konosementu di mamífero marino den nan teritorio.
Pa kada ekspedishon ta bai un tim di 6 persona riba un boto en buska di bayena ku dòlfein. Un sistema hidrofóniko ta hasi posibel ku por skucha durante dia i anochi kua espesie di mamífero marino ta serka di e boto. Inspekshon visual ku ta tuma lugá konstantemente for riba e boto ta yuda señalá e animalnan ku ta na superfisie di awa. Ora nan yega sufisientemente serka di e boto, e ekipo ta kolektá informashon for di e rabu di e sperm whale a base di portrèt i telefoto. Pa medio di e forma di rabu, e sperm whale ta ser identifiká, meskos ku nos ta hasi ku fingerprint. Pa medio di e informashon aki por identifiká famianan i movishonnan di tur e tiponan di bayena na Antiyas.
Tur isla Karibense ta dependé di e ekosistema marino pa loke ta trata kuminda i entrada, pues ta importante pa protehá esaki. E grupo di famia bayena ta un espesie vital pa hende. Poko hende ta konsiente ku anualmente e bayenanan grandi ta risibí 4 biaha mas tantu dióksido di karbon i ta produsí 4 biaha mas tantu oksígeno ku e gran selvanan di Amazonas. Por ehèmpel, e sperm whale ta e animal feros mas grandi na mundu. E ta biba den famia, tin kultura i ta papia diferente idioma den grupo. Pèrdida di e espesie aki por ta desastroso pa bida marino manera nos konosé.
E sobrá di e ekspedishonnan lo bai desvelá sin duda otro resultadonan fasinante di nos herensia natural ku no ta hopi konosí.
Nètwerk i partnernan
E ekspedishon aki ta e resultado di e kolaborashon den e nètwerk Karibense, loke ta parse di ta e mihó solushon pa protekshon di espesienan migratorio ku nos ta kompartí. Esaki a ser realisá pa medio di partisipashon di partnernan públiko i privá: Corail Caraibes, World Wildlife Fund for Nature – Netherlands, EDF Group Foundation, Orange Foundation, SARA, DCNA i AWI.


text:
DEN HAAG – Ombudsman Nashonal entrante otro siman lo bai trata keho na papiamentu tambe, asina ombudsman Reinier van Zutphen ta bisa. Un grupo di su kolaboradónan despues ku tabatin krítika ta bai siña papiamentu.
Aña pasá den un publikashon di Ret Karibense tabatin krítika pisá riba Ombudsman Nashonal despues di un biahe di bishita pa Boneiru. Habitante ku por a papia solamente papiamentu, pa motibu di esaki no por a haña ayudo ku nan kehonan kontra gobièrnu seka e tim.
“Mi a skucha e krítika masha bon”, Van Zutphen ta enfatisá. “Ora mi a lesa esaki, mi a realisá ku Konseho Insular a pone papiamentu komo kondishon importante na 2012. I nos ta komprondé kon importante ta pa papia den bo idioma materno pa depositá un keho seka nos.”
“Awor nos a tuma un persona den servisio ku ta papia papiamentu. E koleganan ku a lanta na Hulanda a sigui lès di papiamentu i te ainda ta hasi esaki.” Ademas e Ombudsman mes tambe por papia un tiki papiamentu pa motibu di su trabou anterior komo wes na Kòrsou.
Mas kontakto ku habitantenan di Boneiru, Saba i Sint-Eustatius
Lo amplia e oranan di konsulta telefóniko for di otro siman. Habitante ku ta eksperensiá problema ku gobièrnu, tur djaluna por risibí un yamada di telefon grátis di e tim na Den Haag. Ke men na papiamentu tambe.
Banda di esaki tur rapòrt i relato anual tokante Karibe lo sali tambe na papiamentu i ingles. Tambe e kolaboradónan lo haña entrenamentu tokante e kultura i e diferenshanan den regla entre Karibe i Hulanda.
Ombudsman ta ‘severo’ pa su mes
“Krítika riba bo mes ta importante, pasobra nos tambe ta gobièrnu porfin”, segun Van Zutphen tokante e añanan ku a pasa. “Mi ta haña importante pa mi duna e bon ehèmpel, pa mi ta severo pa mi mes. Mi mester demonstrá ku por otro, pa asina hende konfia mi ku nan kombersashonnan.”
“Ombudsman Nashonal último tempu tambe tin un manera diferente pa ekspresá krítika. No ta solamente: raportá, at’akí e rekomendashonnan i konklushonnan, siguiente kaso. Nos a siña di esaki. Kritiká mas tantu por ta den forma di un karta kòrtiku òf un entrevista.”
No warda keho tur ora
Van Zutphen mas tantu ke hasi investigashon di su propio intenshon den Karibe. Ora bo kabes henter dia ta okupá ku e situashon finansiero difísil, bo pensamentunan ta: mi tin di kome si? E ora ei bo no tin tempu òf atenshon pa un karta pa gezaghèber òf un email pa Ombudsman.”
“Tambe si únabes bo haña ku gobièrnu a trata bo fo’i sla, bo no tin masha konfiansa den entregamentu di keho. Pa nos esaki tambe ta un motibu pa no warda te ora hende aserká nos. Manera un problema asina di awa na Sint-Eustatius, ku ta un problema grandi i serio, bo mester bai p’e manera nos ta bai aktualmente.”
Mas sèn pa investigashon den Karibe
Ombudsman Nashonal a haña mas sèn seka Den Haag pa yuda e habitantenan di e munisipionan karibense Boneiru, Saba i Sint-Eustatius. Remarkabel ta ku e kantidat di keho aña pasá a oumentá ku trinta porshento di 191 (2018) pa 220 (2019.
Atrobe tin atenshon pa pobresa
E aña aki di tur manera lo bini investigashonnan amplio di e situashon penoso pa adulto hóben i famia ku un mayor so. Tambe lo investigá e situashon di pobresa di e islanan, i kon polítika ta trata esaki, di nobo.